paragraph_text: Izbori za zastupnike u Europskom parlamentu u svim zemljama Europske unije u pravilu se održavaju svakih pet godina, koliko traje zastupnički mandat. Glasači neposrednim glasovanjem biraju zastupnike europskog parlamenta. To će biti ukupno osmi izbori za Europski parlament na području cijele EU od 1979., a drugi u kojima zastupnike biraju i hrvatski birači.